จริงตามนั้น! ผู้ถือหุ้นใหญ่ HOTPOT เตรียมขายกิจการ
HOTPOT แย้มผู้ถือหุ้นรายใหญ่อยู่ระหว่างเจรจาขายหุ้นบางส่วนให้กับนักลงทุนที่ราคา 3 บาทต่อหุ้น แต่อย่างไรก็ตามขณะนี้ยังไม่มีข้อสรุปที่ชัดเจน
31 ส.ค. 2559

บริษัท ฮอท พอท จำกัด (มหาชน) หรือ HOTPOT เปิดเผยว่า บริษัทได้ชี้แจงต่อตลาดหลักทรัพย์แห่งประเทศไทย กรณีหนังสือพิมพ์โพสต์ทูเดย์ ฉบับวันที่ 31 สิงหาคม 2559 ระบุว่ามีบุคคลที่สนใจจะซื้อหุ้นของบริษัทจากผู้ถือหุ้นรายใหญ่ ที่ราคาประมาณ 3 บาทต่อหุ้นนั้น
บริษัทขอเรียนให้ทราบว่าได้สอบถามไปยังผู้ถือหุ้นรายใหญ่ ได้รับคําชี้แจงว่าอยู่ระหว่างการเจรจากับนักลงทุนเพื่อพิจารณาขายหุ้นออกไปบางส่วน ซึ่งยังมีความไม่แน่นอนและยังไม่ได้ข้อสรุป หากมีความคืบหน้าบริษัทจะแจ้งให้ทราบทั่วไปโดยเร็ว